Vispārējās tiesas 2024. gada 18. septembra spriedums – Golovaty/Padome
(Lieta T-521/22) 1
(Kopējā ārpolitika un drošības politika – Ierobežojoši pasākumi saistībā ar situāciju Baltkrievijā un Baltkrievijas iesaistīšanās Krievijas agresijā pret Ukrainu – Līdzekļu iesaldēšana – To personu, vienību un struktūru saraksti, kam piemēro līdzekļu un saimniecisko resursu iesaldēšanu – Prasītāja vārda iekļaušana sarakstā – Atbalsts režīmam – Finanšu atbalsts – Labuma gūšana no režīma – Pilsoniskās sabiedrības apspiešana – Kļūda vērtējumā)
Tiesvedības valoda – angļu
Lietas dalībnieki
Prasītājs: Ivan Ivanovich Golovaty (Soligorska, Baltkrievija) (pārstāvis: V. Ostrovskis, advokāts)
Atbildētāja: Eiropas Savienības Padome (pārstāvji: J. Rurarz un A. Boggio-Tomasaz)
Persona, kas iestājusies lietā atbildētājas prasījumu atbalstam: Latvijas Republika (pārstāves: K. Pommere un J. Davidoviča)
Priekšmets
Ar prasību, kas pamatota ar LESD 263. pantu, prasītājs lūdz atcelt, pirmkārt, Padomes Īstenošanas lēmumu (KĀDP) 2022/881 (2022. gada 3. jūnijs), ar ko īsteno Lēmumu 2012/642/KĀDP par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu (OV 2022, L 153, 77. lpp.), un Padomes Īstenošanas regulu (ES) 2022/876 (2022. gada 3. jūnijs), ar ko īsteno Regulas (EK) Nr. 765/2006 par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu 8.a panta 1. punktu (OV 2022, L 153, 1. lpp.) un, otrkārt, Padomes Lēmumu (KĀDP) 2023/421 (2023. gada 24. februāris), ar ko groza Lēmumu 2012/642 (OV 2023, L 61, 41. lpp.), un Padomes Īstenošanas regulu (ES) 2023/419 (2023. gada 24. februāris), ar ko īsteno Regulas (EK) Nr. 765/2006 par ierobežojošiem pasākumiem saistībā ar situāciju Baltkrievijā un Baltkrievijas iesaistīšanos Krievijas agresijā pret Ukrainu 8.a pantu (OV 2023, L 61, 20. lpp.), ciktāl šie tiesību akti attiecas uz viņu.
Rezolutīvā daļa
Prasību noraidīt.
Ivan Ivanovich Golovaty sedz savus, kā arī atlīdzina Eiropas Savienības Padomes tiesāšanās izdevumus.
Latvijas Republika sedz savus tiesāšanās izdevumus pati.
____________
1     OV C 389, 10.10.2022.